नालों की सफाई पर लोगों ने ली राहत की सांस
सफाई तो हुई पर लेवलिंग अभी बाकी
दिनोदगेट एरिया में खाखी बाबा मंदिर के पास बन रहे नाले पर जाल लगाने को लेकर लोगों के विरोध के बाद प्रशासन ने नाले की सफाई कराने का काम सोमवार शाम को शुरू किया।
दैनिक भास्कर की ओर से शहर के खाखी बाबा मंदिर के पास नाले की सफाई के बिना ही जाल ढकने के मामले को प्रमुखता से उठाने पर प्रशासन ने नाले की सफाई का काम शुरू कर दिया। स्थानीय लोगों ने गंदगी से अटे पड़े नाले की सफाई को प्रमुखता से उठाने पर भास्कर का धन्यवाद किया। स्थानीय हर्ष जांगड़ा, बबलू, पुनीत, सुमित, नरेंद्र ,मोनू, टोनी आदि ने बताया कि नाले की सफाई के बिना ही अगर सीमेंट के स्लैब ढक दिए जाते तो नालों पर खर्च की जा रही लाखों की लागत का कोई मतलब नहीं रह जाता।
वहीं सुरेंद्र बूंदीवाल ने बताया कि नाले की सफाई के बिना ही नाले पर स्लैब डाले जाने से कचरा तो नाले में ही रह जाता। बिना सफाई के नाले पर डाले जा रहे जालों का तो कोई मतलब ही बनता। प्रशासन की ओर से नाले की सफाई का कार्य किए जाने से आने वाले बरसाती सीजन में पानी के भराव की समस्या से निजात मिलेगी और सड़क मार्ग पर जमा होने वाले पानी से राहत मिलेगी।
प्लॉट में जमा हो रहे गंदे पानी से परेशान व्यक्ति ने दी शिकायत
तोशाम | खरकड़ीमाखवान निवासी एक व्यक्ति ने गंदे पानी की निकासी उसके प्लाट में होने की शिकायत बीडीपीओ को की है। शिकायत में गंदे पानी की निकासी उचित स्थान पर किए जाने की मांग की गई। खरकड़ी माखवान निवासी जोगेंद्र कुमार ने बताया है कि उसका प्लाट मकान लक्ष्मणपुरा की प्राथमिक पाठशाला के पास है। गंदे पानी का नाला मकान प्लाट तक बना हुआ है, जिसकी वजह से गंदा पानी प्लाट मकान के पास जमा हो रहा है।
नाले के ऊपर स्लैब डालने के मामले में नाले की सफाई तो विभाग की ओर से शुरू की गई हैं लेकिन नाले की लेवलिंग पर भी लोगों ने एतराज अभी भी जारी है। उन्होंने बताया कि नाले की चौड़ाई लगभग साढ़े तीन फुट है और एक जगह मात्र एक फुट। अगर ऐसे में नाले पर सीमेंटेड स्लैब लगाए जा रहे है। प्रशासन को नाले पर स्लैब लगाने से पहले लेवलिंग को भी ठीक किया जाना चाहिए।
दिनोद गेट क्षेत्र में नाले की सफाई करते कर्मचारी।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva